25 ਦਸੰਬਰ
'25 ਦਸੰਬਰ' ਦਾ ਦਿਨ ਗ੍ਰੈਗਰੀ ਕਲੰਡਰ ਦੇ ਮੁਤਾਬਕ ਸਾਲ ਦਾ 359ਵਾਂ(ਲੀਪ ਸਾਲ ਵਿੱਚ 360ਵਾਂ) ਦਿਨ ਹੁੰਦਾ ਹੈ। ਇਸ ਦਿਨ ਤੋਂ ਸਾਲ ਦੇ 6 ਦਿਨ ਬਾਕੀ ਹਨ। ਅੱਜ 'ਮੰਗਲਵਾਰ' ਹੈ ਅਤੇ ਨਾਨਕਸ਼ਾਹੀ ਕੈਲੰਡਰ ਮੁਤਾਬਕ ਅੱਜ '10 ਪੋਹ' ਬਣਦਾ ਹੈ।

ਅੰਤਰ-ਰਾਸ਼ਟਰੀ, ਰਾਸ਼ਟਰੀ ਤੇ ਖੇਤਰੀ ਦਿਵਸ
ਕ੍ਰਿਸਮਸ ਦਿਵਸ - ਅੰਤਰਰਾਸ਼ਟਰੀ।
ਰਾਜ-ਪ੍ਰਬੰਧ ਦਿਵਸ - ਭਾਰਤ।
ਤੁਲਸੀ ਪੂਜਾ ਦਿਵਸ - ਭਾਰਤ।
ਬਾਲ ਦਿਵਸ - ਕੈਮਰੂਨ, ਮੱਧ ਅਫ਼ਰੀਕੀ ਗਣਰਾਜ, ਚਾਡ, ਇਕੂਟੇਰੀਅਲ, ਗਿਨੀ, ਕਾਂਗੋ ਲੋਕਤੰਤਰੀ ਗਣਰਾਜ, ਗੈਬੋਨ ਅਤੇ ਕਾਂਗੋ ਗਣਰਾਜ ਦੇਸ਼ਾਂ 'ਚ ਅੱਜ ਦੇ ਦਿਨ ਹੀ ਮਨਾਇਆ ਜਾਂਦਾ ਹੈ।
ਸੰਵਿਧਾਨ ਦਿਵਸ - ਤਾਈਵਾਨ।
ਮਾਲਖ ਤਿਓਹਾਰ - ਚੇਚਨਿਆ ਅਤੇ ਇੰਗੁਸ਼ਤੀਆ ਦੇ ਨਾਖ ਲੋਕ ਦੁਆਰਾ ਮਨਾਇਆ ਜਾਂਦਾ ਹੈ।
ਕ਼ਾਇਦ-ਏ-ਆਜ਼ਮ ਦਿਵਸ(ਮੁਹੰਮਦ ਅ਼ਲੀ ਜਿਨਾਹ ਦੇ ਜਨਮ-ਦਿਵਸ ਦੇ ਰੂਪ 'ਚ ਮਨਾਇਆ ਜਾਂਦਾ ਹੈ) - ਪਾਕਿਸਤਾਨ।
ਟਕਾਨਾਕੁਈ ਦਿਵਸ - ਚੁੰਬਵਿਲਕਾਸ ਰਾਜ (ਪੇਰੂ ਦੇਸ਼)।

ਵਾਕਿਆ 
 353 – 'ਪੌਪ ਜੂਲੀਅਸ' ਨੇ 'ਈਸਾ ਮਸੀਹ' ਦੇ ਜਨਮ ਦੇ ਰੂਪ 'ਚ ਕ੍ਰਿਸਮਸ(Christ+mass-ਭਾਵ ਈਸਾ ਦੇ ਜਨਮ ਸੰਬੰਧੀ ਇਕੱਠੇ ਹੋਏ ਲੋਕਾਂ ਦੀ ਸਭਾ) ਮਨਾਉਣ ਦਾ ਦਿਨ ਤਹਿ ਕੀਤਾ। ਭਾਵੇਂ ਮਸੀਹ ਯਿਸੂ ਦੀ ਜਨਮ-ਮਿਤੀ ਦੇ ਪੁਖ਼ਤਾ ਪ੍ਰਮਾਣ ਨਹੀਂ ਮਿਲਦੇ ਪਰ 4 ਈ.ਪੂ. ਤੋਂ 2 ਈ.ਪੂ. ਦੇ ਵਿਚਕਾਰ ਜਨਮ ਹੋਣ ਦੀ ਜ਼ਿਆਦਾਤਰ ਸਹਿਮਤੀ ਹੈ।
 800 – 'ਚਾਰਲੀਮੇਅਨ' ਦੀ ਪਹਿਲੇ 'ਪਵਿੱਤਰ ਰੋਮਨ ਬਾਦਸ਼ਾਹ' ਦੇ ਤੌਰ ਉੱਤੇ ਤਾਜਪੋਸ਼ੀ ਹੋਈ।
 1066 – ਇੰਗਲੈਂਡ ਵਿੱਚ 'ਵਿਲੀਅਮ' ਦੀ ਬਾਦਸ਼ਾਹ ਦੇ ਤੌਰ ਉੱਤੇ ਤਾਜਪੋਸ਼ੀ ਹੋਈ।
 1772 – ਭੰਗੀ ਮਿਸਲ ਦੀਆਂ ਫ਼ੌਜਾਂ ਨੇ ਮੁਲਤਾਨ ਉੱਤੇ ਹਮਲਾ ਕਰ ਕੇ ਤੈਮੂਰ ਦੇ ਅਫ਼ਗ਼ਾਨ ਜਰਨੈਲਾਂ 'ਸ਼ੁਜਾਹ ਖ਼ਾਨ' ਅਤੇ 'ਦੌਪਤਰਾ' ਨੂੰ ਹਰਾ ਕੇ ਸ਼ਹਿਰ ਉੱਤੇ ਕਬਜ਼ਾ ਕਰ ਲਿਆ।
 1989 – ਰੋਮਾਨੀਆ ਦੇ ਗੱਦੀਓਂ ਲਾਹੇ ਗਏ ਹਾਕਮ 'ਚਚੈਸਕੂ' ਅਤੇ ਉਸ ਦੀ ਪਤਨੀ ਨੂੰ ਮਿਲਟਰੀ ਅਦਾਲਤ ਨੇ ਸਜ਼ਾ-ਏ-ਮੌਤ ਦੇ ਕੇ ਗੋਲ਼ੀਆਂ ਨਾਲ਼ ਉਡਾ ਦਿੱਤਾ।
 1991 – ਮਿਖਾਇਲ ਗੋਰਬਾਚੇਵ ਨੇ ਟੀ.ਵੀ. ਤੋਂ ਐਲਾਨ ਕੀਤਾ ਕਿ 'ਸੋਵੀਅਤ ਯੂਨੀਅਨ' ਖ਼ਤਮ ਹੋ ਗਈ ਹੈ, ਇਸ ਕਰ ਕੇ ਮੈਂ ਉਸ ਦੇ ਮੁਖੀ ਦੇ ਅਹੁਦੇ ਤੋਂ ਹਟ ਰਿਹਾ ਹਾਂ।
 1994 – ਮੱਧ ਸਾਗਰ 'ਚ 'ਮਾਲਟਾ ਟਾਪੂ' ਨੇੜੇ ਵਾਪਰੇ ਕਾਂਡ ਵਿੱਚ 300 ਪੰਜਾਬੀ ਨੌਜਵਾਨਾਂ ਦੀ ਮੌਤ ਹੋਈ।

ਜਨਮ
 
 

 1642 – ਇੰਗਲੈਂਡ ਦੇ ਵਿਗਿਆਨੀ ਆਇਜ਼ਕ ਨਿਊਟਨ ਦਾ ਜਨਮ।
 1861 – ਭਾਰਤੀ ਆਜ਼ਾਦੀ ਕ੍ਰਾਂਤੀਕਾਰੀ, ਸਿੱਖਿਆ-ਸ਼ਾਸ਼ਤਰੀ ਅਤੇ ਸਿਆਸਤਦਾਨ ਪੰਡਿਤ ਮਦਨ ਮੋਹਨ ਮਾਲਵੀਆ ਦਾ ਜਨਮ।
 1876 – ਪਾਕਿਸਤਾਨ ਦੇ ਕ਼ਾਇਦ-ਏ-ਆਜ਼ਮ ਤੇ ਸਿਆਸਤਦਾਨ ਮੁਹੰਮਦ ਅਲੀ ਜਿਨਾਹ ਦਾ ਜਨਮ।
 1898 – ਸ਼੍ਰੋਮਣੀ ਗੁਰਦੁਆਰਾ ਪ੍ਰਬੰਧਕ ਕਮੇਟੀ ਦੇ ਪ੍ਰਧਾਨ ਅਤੇ ਅਕਾਲ ਤਖ਼ਤ ਦੇ ਜਥੇਦਾਰ ਮੋਹਨ ਸਿੰਘ ਨਾਗੋਕੇ ਦਾ ਜਨਮ।
 1905 – ਉਰਦੂ ਲੇਖਕ, ਪ੍ਰਮੁੱਖ ਵਿਦਵਾਨ ਅਤੇ ਸਮਾਜ ਸੁਧਾਰਕ ਮੋਹਿਉੱਦੀਨ ਕ਼ਾਦਰੀ ਜ਼ੋਰ ਦਾ ਜਨਮ।
 1919 – ਭਾਰਤੀ ਸੰਗੀਤਕਾਰ ਨੌਸ਼ਾਦ ਦਾ ਜਨਮ।
 1924 – ਭਾਰਤ ਦੇ ਪ੍ਰਧਾਨ ਮੰਤਰੀ ਤੇ ਕਵੀ ਅਟਲ ਬਿਹਾਰੀ ਬਾਜਪਾਈ ਦਾ ਜਨਮ।
 1925 – ਭਾਰਤ ਦੇ ਚਿੱਤਰਕਾਰ, ਇਮਾਰਤਸਾਜ਼, ਬੁੱਤਕਾਰ ਅਤੇ ਸਕੈਚ-ਕਲਾਕਾਰ ਸਤੀਸ਼ ਗੁਜਰਾਲ ਦਾ ਜਨਮ।
 1926 – ਆਧੁਨਿਕ ਹਿੰਦੀ ਸਾਹਿਤ ਦੇ ਭਾਰਤੀ ਲੇਖਕ, ਕਵੀ, ਨਾਟਕਕਾਰ ਅਤੇ ਸਮਾਜਕ ਵਿਚਾਰਕ ਧਰਮਵੀਰ ਭਾਰਤੀ ਦਾ ਜਨਮ।
 1944 – ਹਿੰਦੀ ਫ਼ਿਲਮਾਂ ਦੇ ਨਿਰਦੇਸ਼ਕ ਮਣੀ ਕੌਲ ਦਾ ਜਨਮ।
 1947 – ਪਾਕਿਸਤਾਨੀ ਮਨੁੱਖੀ ਅਧਿਕਾਰ ਕਾਰਕੁਨ, ਪੱਤਰਕਾਰ, ਨਾਟਕਕਾਰ, ਪਟਾਕਥਾ-ਲੇਖਕ ਸ਼ਾਹਿਦ ਨਦੀਮ ਦਾ ਜਨਮ।
 1949 – ਪਾਕਿਸਤਾਨ ਦੇ ਪ੍ਰਧਾਨ ਮੰਤਰੀ ਨਵਾਜ਼ ਸ਼ਰੀਫ਼ ਦਾ ਜਨਮ।
 1963 – ਭਾਰਤੀ ਹਾਸਰਸ ਕਲਾਕਾਰ ਰਾਜੂ ਸ਼੍ਰੀਵਾਸਤਵ ਦਾ ਜਨਮ।
1961 – ਬਨਾਰਸ ਹਿੰਦੂ ਯੂਨੀਵਰਸਿਟੀ ਦੀ ਨੀਂਹ ਰਖਣ ਵਾਲੇ਼ 'ਪੰਡਿਤ ਮੋਹਨ ਮਾਲਵੀਆ' ਦਾ ਜਨਮ।
 1965 – ਬਰਤਾਨੀਆ 'ਚ ਪੰਜਾਬੀ ਗ਼ਜ਼ਲਗੋ ਅਜ਼ੀਮ ਸ਼ੇਖਰ ਦਾ ਜਨਮ।
1965 – ਭਰਤੀ ਯੋਗ-ਗੁਰੂ 'ਬਾਬਾ ਰਾਮਦੇਵ'(ਪੂਰਾ ਨਾਂ- ਰਾਮਕਿਸ਼ਨ ਯਾਦਵ) ਦਾ ਪੰਜਾਬ ਦੇ ਪੂਰਵੀ ਹਿੱਸੇ ਦੇ 'ਮਹਿੰਦਰਗੜ੍ਹ'(ਮੌਜੂਦਾ ਹਰਿਆਣਾ ਵਿੱਚ) ਜਨਮ।
1971 – ਕਨੇਡਾ ਦੇ 23ਵੇਂ ਤੇ ਮੌਜੂਦਾ ਪ੍ਰਧਾਨ ਮੰਤਰੀ ਅਤੇ ਸਿਆਸਤਦਾਨ 'ਜਸਟਿਨ ਟਰੂਡੋ'(ਪੂਰਾ ਨਾਂ-ਜਸਟਿਨ ਪੀਅਰੇ ਜੇਮਸ ਟਰੂਡੋ)' ਦਾ ਕਨੇਡਾ ਦੇ ਓਟਾਵਾ 'ਚ ਜਨਮ।
 1973 – ਭਾਰਤੀ ਹਵਾਈ ਸੈਨਾ ਦੀ ਪਹਿਲੀ ਹਵਾਈ ਚਾਲਕ ਹਰਿਤਾ ਕੌਰ ਦਿਉਲ ਦਾ ਜਨਮ।
 1974 – ਭਾਰਤੀ ਅਭਿਨੇਤਰੀ ਨਗਮਾ ਦਾ ਜਨਮ।
 1977 – ਭਾਰਤੀ-ਅਮਰੀਕੀ ਮੂਲ ਦੀ ਅਸ਼ਲੀਲ ਫ਼ਿਲਮ ਅਭਿਨੇਤਰੀ ਪ੍ਰਿਆ ਰਾਏ ਦਾ ਜਨਮ।
1982 – ਬੰਗਾਲੀ ਸਿਨੇਮਾ ਦੇ ਸਭ ਤੋਂ ਜ਼ਿਆਦਾ ਮਹਿੰਗੇ ਅਦਾਕਾਰ, ਨਿਰਮਾਤਾ, ਫ਼ਿਲਮ-ਲੇਖਕ, ਗਾਇਕ ਅਤੇ ਰਾਜਨੀਤੀਵਾਨ 'ਦੇਵ' ਦਾ ਮਹੀਸ਼ਾ(ਪੱਛਮੀ ਬੰਗਾਲ) 'ਚ ਜਨਮ।

ਦਿਹਾਂਤ
 
 1938 – ਚੈੱਕ ਲੇਖਕ ਅਤੇ ਪੱਤਰਕਾਰ ਕਾਰਲ ਚਾਪੇਕ ਦਾ ਦਿਹਾਂਤ।
 1942 – ਭਾਰਤੀ ਸਿਆਸਤਦਾਨ ਅਤੇ ਸਟੇਟਸਮੈਨ ਸਰ ਸਿਕੰਦਰ ਹਯਾਤ ਖ਼ਾਨ ਦਾ ਦਿਹਾਂਤ।
 1961 – ਭਾਰਤੀ ਇਨਕ਼ਲਾਬੀ ਅਤੇ ਸਮਾਜ ਸਾਸ਼ਤਰੀ ਭੁਪਿੰਦਰਨਾਥ ਦੱਤ ਦਾ ਦਿਹਾਂਤ।
 1972 – ਭਾਰਤੀ ਵਕੀਲ, ਅਜ਼ਾਦੀ ਘੁਲਾਟੀਏ, ਸਿਆਸਤਦਾਨ ਤੇ ਨੀਤੀਵਾਨ ਸੀ। ਰਾਜਾਗੋਪਾਲਚਾਰੀ ਦਾ ਦਿਹਾਂਤ।
 1977 – ਬਰਤਾਨਵੀ ਕਮੇਡੀਅਨ, ਅਦਾਕਾਰ ਅਤੇ ਫ਼ਿਲਮ ਨਿਰਦੇਸ਼ਕ ਚਾਰਲੀ ਚੈਪਲਿਨ ਦਾ ਦਿਹਾਂਤ।
 1983 – ਕਾਤਾਲਾਨ ਸਪੇਨੀ ਚਿੱਤਰਕਾਰ, ਮੂਰਤੀਕਾਰ ਅਤੇ ਕੁੰਭਕਾਰ ਜੋਆਨ ਮੀਰੋ ਦਾ ਦਿਹਾਂਤ।
 1994 – ਭਾਰਤ ਦੇ 7ਵੇਂ ਰਾਸ਼ਟਰਪਤੀ ਗਿਆਨੀ ਜ਼ੈਲ ਸਿੰਘ ਦਾ ਦਿਹਾਂਤ।
 2001 – ਭਾਰਤੀ ਸੁੰਤਤਰਤਾ ਸੰਗਰਾਮੀ ਅਤੇ ਪੰਜਾਬੀ ਕਵੀ ਵੀਰ ਸਿੰਘ ‘ਵੀਰ’ ਦਾ ਦਿਹਾਂਤ।
 2004 – ਭਾਰਤੀ ਸਿਆਸਤਦਾਨ ਅਤੇ ਤ੍ਰਿਪੁਰਾ ਰਾਜ ਦੇ ਮੁਖ ਮੰਤਰੀ ਨਿਰਪੇਨ ਚਕਰਵਰਤੀ ਦਾ ਦਿਹਾਂਤ।
 2015 – ਭਾਰਤੀ ਅਦਾਕਾਰਾ ਸਾਧਨਾ ਦਾ ਦਿਹਾਂਤ।

ਦਸੰਬਰ
ਸਾਲ ਦੇ ਦਿਨ